ПРОТОКОЛ № 9

от заседание на ОИК-Грамада

Днес 23.09.2015г. в 17 часа се проведе заседание на ОИК гр.Грамада,обл.Видин. На заседанието присъстваха всички членове,представителите на всички партии и на местната коалиция.

 Заседанието протече при следния дневен ред:

1.Определяне и обявяване чрез жребий на поредните номера на партиите, коалициите, местните коалиции и независимите кандидати, регистрирали кандидатски листи в Общинска избирателна комисия Грамада в бюлетината в изборите за общински съветници и за кметове на 25 октомври 2015 г. в община Грамада.

2.Теглене на жребий за определяне на реда за участие в диспутите по регионалните радио- и телевизионни центрове на кандидатите, регистрирани от партии, коалиции, местни коалиции и независимите кандидати.

По точка едно от дневния ред относно oпределяне и обявяване чрез жребий на поредните номера на партиите, коалициите, местните коалиции и независимите кандидати, регистрирали кандидатски листи в Общинска избирателна комисия Грамада в бюлетината в изборите за общински съветници и за кметове на 25 октомври 2015 г. в община Грамада.

Комисията се събра в пълен състав и пристъпи към тегленето на жребия, под ръководството на председателя и секретаря.Секретарят обясни на кратко как ще протече тегленето на жребия.Ще има три кутии.В едната ще са имената на членовете и ръководството на ОИК Грамада.Във Втората кутия ще са номерата от 1 до 7, защото толкова е броят на партиите, които ще участват в изборите.А в третата имената на партиите.

След което председателят на Комисията изтегли два плика, подаде ги на секретаря и той прочете имената на членовете от Комисията, които щяха да теглят номер за партията и самата партия.

В първото теглене се изтегли партия БСП и номер 7, тоест тази партия ще е под номер седем в бюлетината за изборите.А изтеглиха този избор членът на комисията Ваньо Иванов и заместник-председателят Венцислав Еленков.

При провеждане на второто теглене се падна партия Атака и номер 5, тоест тя ще е под номер пет в бюлетината.В това теглене участваха членовете Ваньо Иванов и Илинка Янкулова

При третото теглене, в което участваха членовете Боянка Кръстева и Ваньо Иванов-партия НФСБ изтегли номерчето три, тоест тя ще е под номер три в бюлетината за местните избори.

При четвъртото теглене се падна партия ГЕРБ и номер 4, тя ще има номер 4 в бюлетината за изборите.В тегленето участваха членовете Ваньо Иванов и Цеца Цекова.

При петото теглене се падна местната коалиция Бъдеще за Грамада и номерчето шест, тоест тя ще е по номер шест в бюлетината.В петото теглене участваха членовете Елеонора Мишева и Пламен Йорданов.

В шестото теглене, в което участваха членовете на комисията Кирилка Иванова и Илинка Янкулова, се падна партия Българска Социалдемокрация и номер 1, което отрежда първо място в бюлетината на тази партия.

В седмото последно теглене взеха участие заместник-председателят Венцислав Еленков и членът Ваньо Иванов.Падна се партия АБВ и номер две, тоест тази партия ще бъде под номер 2 в бюлетината.

Присъстващите представители на партиите нямаха възражения по воденето на жребия и се съгласиха с поредността и номерацията на партиите в бюлетината за местните избори.

На основание чл. 87, ал. 1, т. 10 във връзка с чл. 423 от Изборния кодекс, свое Решение № 41/19.09.2015 г. и Решение № 2250-МИ от 18.09.2015 г. на ЦИК, и след проведен публично жребий от Общинска избирателна комисия Грамада на 23 септември 2015 г. – сряда, от 17:00 часа в ОИК - Грамада при спазване на процедурата, определена с Решение № 2250-МИ от 18 септември 2015 г. на ЦИК,  ОИК-Грамада реши:

1.Обявява поредните номера на партиите, коалициите, местните коалиции и независимите кандидати, регистрирали кандидатски листи в Общинска избирателна комисия Грамада в бюлетината в изборите за общински съветници и за кметове на 25 октомври 2015 г. в община Грамада, определени въз основа на проведения жребий както следва:

№ 1 - Българска Социалдемокрация

№ 2 - ПП АБВ /АЛТЕРНАТИВА ЗА БЪЛГАРСКО ВЪЗРАЖДАНЕ/

№ 3 - НАЦИОНАЛЕН ФРОНТ ЗА СПАСЕНИЕ НА БЪЛГАРИЯ(НФСБ)

№ 4 - ПП ГЕРБ

№ 5 - ПП „АТАКА”.

№ 6 - „БЪДЕЩЕ ЗА ГРАМАДА”

№ 7 - БЪЛГАРСКА СОЦИАЛИСТИЧЕСКА ПАРТИЯ

  Изтегленият от ОИК Грамада при общия жребий номер важи за всички видове местни избори на територията на общината на 25 октомври 2015 г. Този номер се изписва в квадратчето за отразяване вота на избирателя, отпечатано в бюлетината за общински съветници, кмет на община и кмет на кметство срещу наименованието на избраната при жребия партия, коалиция, местна коалиция или независим кандидат.

  Решението  подлежи на оспорване в тридневен срок от обявяването му пред Централната избирателна комисия.

По точка две от дневния ред, а именно,теглене на жребий за определяне на реда за участие в диспутите по регионалните радио- и телевизионни центрове на кандидатите, регистрирани от партии, коалиции, местни коалиции и независимите кандидати.Комисията се събра и въз основа на проведения жребий относно реда за участие в диспутите по регионалните радио- и телевизионни центрове на кандидатите, регистрирани от партии, коалиции, местни коалиции и независимите кандидати, на основание чл. 87, ал. 1,т.1 във връзка с чл. 196, ал. 3 от ИК и Решение № 2255-МИ от 18.09.2015г. на ЦИК, ОИК Грамада единодушно реши:

Обявява резултат от публично проведен жребий за реда за участие в диспутите по регионалните радио- и телевизионни центрове на кандидатите, регистрирани от партии, коалиции, местни коалиции и независимите кандидати, както следва:

 № 1 - Българска Социалдемокрация

№ 2 - ПП АБВ /АЛТЕРНАТИВА ЗА БЪЛГАРСКО ВЪЗРАЖДАНЕ/

№ 3 - НАЦИОНАЛЕН ФРОНТ ЗА СПАСЕНИЕ НА БЪЛГАРИЯ(НФСБ)

№ 4 - ПП ГЕРБ

№ 5 - ПП „АТАКА”.

№ 6 - „БЪДЕЩЕ ЗА ГРАМАДА”

№ 7 - БЪЛГАРСКА СОЦИАЛИСТИЧЕСКА ПАРТИЯ

Решението подлежи на обжалване на основание чл.88, ал.1 от ИК пред ЦИК в 3-дневен срок от обявяването му.

С това дневният ред беше изчерпан и председателят закри заседанието на ОИК Грамада.

Председател:

 /Александър Бояджийски/

 Секретар:

 /Асен Атанасов/